મોટર ઈન્શ્યોરન્સ એ વીમા કંપનીઓ માટે ખોટનું સાધન છે.તાજેતરમાં જ લોકસભામાં રજુ થયેલાં અંદાજ મુજબ ચાલુ વર્ષ ૨૦૧૦-૨૦૧૧ માં ભારતની સામાન્ય વીમા કંપનીઓ ને મોટર ઈન્શ્યોરન્સ ક્ષેત્રે કુલ ૨૫૦૦ થી ૩૫૦૦ કરોડ રૂપિયાનું નુક્સાન થવાનો અંદાજ છે.આવાં સંજોગો માં વીમા કંપની અને ગ્રાહકો એમ બંને ને ફાયદો થાય તેવાં પ્રકાર ની મોટર ઈન્શ્યોરન્સ પોલીસી રજુ કરવાની તૈયારી ભારતની ત્રણ વીમા કંપનીઓ કરી રહી છે.જેમાં બજાજ એલીયાન્ઝ,આઈ.સી.આઈ.સી.આઇ. લોમ્બાર્ડ અને ભારતી અક્સા જનરલ ઈન્શ્યોરન્સ નો સમાવેશ થાય છે.